দেশৰ শাস্ত্ৰীয় সংগীতৰ ঐতিহ্যৰ দিশত যোগোৱা বৰঙণিৰ বাবে বিশিষ্ট সত্ৰীয়া নৃত্যশিল্পী প্ৰীতিলেখা চৌধুৰীলৈ আগবঢ়োৱা হৈছে সন্মানীয় কলাতীৰ্থ বঁটা। এই বঁটা গুজৰাটৰ মানৱ কল্যাণ মণ্ডল নামৰ সংস্থাটোৱে আগবঢ়াইছে।
বিগত দুটা দশকৰো অধিক কাল সত্ৰীয়া নৃত্য প্ৰদৰ্শন কৰি অহা চৌধুৰীয়ে প্ৰসিদ্ধ সত্ৰীয়া নৃত্যৰ গুৰু গৰিমা হাজৰিকা, বিশিষ্ট শংকৰদেৱ বিষয়ক পণ্ডিত প্ৰয়াত কেশৱানন্দ দেৱ গোস্বামীকে ধৰি বিশিষ্ট গুৰুসকলৰ পৰা সত্ৰীয়া নৃত্যৰ বুনিয়াদী পাঠ গ্ৰহণ কৰিছিল।
প্ৰীতিলেখা চৌধুৰীয়ে দেশৰ বিভিন্ন প্ৰান্তত অনুষ্ঠিত বহু নৃত্য মহোৎসৱত সত্ৰীয়া নৃত্য প্ৰদৰ্শন কৰি আহিছে। সত্ৰীয়া নৃত্যৰ অভিনয় ভাগৰ বিষয়ত গৱেষণাৰ বাবে তেওঁ কেন্দ্ৰীয় সাংস্কৃতিক মন্ত্ৰ্যালয়ৰ পৰা জুনিয়ৰ ফেল'শ্বিপো লাভ কৰিছিল।
চৌধুৰীয়ে প্ৰায় এটা দশক পূৰ্বে দূৰদৰ্শনৰ 'এ গ্ৰেড' শিল্পীৰ স্বীকৃতি লাভ কৰিছিল। চৌধুৰীয়ে বৰ্তমান দিল্লী, মহাৰাষ্ট্ৰকে ধৰি দেশৰ আন অংশত সত্ৰীয়া নৃত্য তথা সংগীতৰ প্ৰসাৰৰ বাবে নিয়োজিত হৈ আছে।
ইয়াৰ পূৰ্বে প্ৰীতিলেখা চৌধুৰীয়ে মহাৰাষ্ট্ৰৰ নান্দেত সপ্তৰঙ সাংস্কৃতিক মহোৎসৱত আন এক সন্মানীয় 'কলাভূষণ' বঁটাৰে সন্মানিত হৈছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
